EkBass/fiwiki-20250220-pages-articles huggingface dataset:
Liv Grete Poirée

Liv Grete Poirée (o.s. Skjelbreid, s. 7. heinäkuuta 1974) on norjalainen uransa lopettanut ampumahiihtäjä. Olympialaisissa hän on saavuttanut viestissä hopeaa 2002 ja pronssia 1998, sekä hopeaa 15 kilometrillä 2002. Maailmanmestaruuskisoissa hän on voittanut kahdeksan kultamitalia, kaksi hopeaa ja kaksi pronssia. Maailmancupin hän voitti kaudella 2003–2004. Hän ilmoitti lopettavansa uransa maaliskuussa 2006. Liv Grete oli vuosina 2000–2013 naimisissa toisen ampumahiihtäjän ranskalaisen Raphaël Poiréen kanssa, heillä on kolme lasta. Liv Greten sisko Ann Elen Skjelbreid on myös ampumahiihtäjä. == Lähteet == * ===Viitteet=== Luokka:Norjalaiset olympiamitalistit Luokka:Norjalaiset ampumahiihtäjät Luokka:Vuonna 1974 syntyneet Luokka:Elävät henkilöt
Lapsilukko (digitaalinen tekniikka)

Lapsilukko on elektroninen rajoitin, joka estää lapsia pääsemästä käsiksi heille haitalliseksi koettuun sisältöön tai aineistoon. Elektronista lapsilukkoa voidaan käyttää muun muassa digitaalisten televisioiden sisältöpalveluissa (erityisesti ns. aikuisviihde), tietokone- ja videopeleissä tai internet-yhteyttä käyttävissä tietokoneohjelmissaEN What is parental control software and what is the reasons to use it?, keylogger.org. Digitaalista sisältöä koskevan lapsilukon avulla kolmannet osapuolet (mm. vanhemmat) voivat estää tai rajoittaa valitsemansa henkilön (mm. holhoojat lapsensa) tekemisiä estämällä muun muassa tiettyä televisiokanavaa tai verkkosivustoa toimimasta, sensuroimalla kiroilun tai poistamalla tietokone- ja videopeleistä väkivaltaisen sisällön. Lapsilukko saattaa myös sisältää henkilön käyttäytymistä rekisteröivän ominaisuuden, jonka avulla verkkovalvontaa suorittavan henkilön on mahdollista jälkikäteen selvittää esimerkiksi, mitä verkkosivuja valvonnan kohde (esim. lapsi tai nuori) on selannut. Käyttöjärjestelmistä Windows 7 sisältää lapsilukko-ominaisuuden. Lisäksi käytönhallintaominaisuuksia sisältyy nykyään moniin tietoturvasovelluksiin. == Tietokoneen lapsilukko-ohjelman esimerkkiominaisuuksia == * Ei-toivottujen www-sivujen esto * Internet- yhteyden ja tietokoneen käytön aikarajoitukset * Käyttäjäkohtaiset profiilit * Lokityökaluhttp://www.anta.net/sw/norman/fi/Security_Suite_Parental_Control.shtml (sivu poistettu käytöstä) * Vain erikseen hyväksyttyjen sivustojen näyttö == Lapsilukkoa käyttävät pelikonsolit == Aikajärjestyksessä * PlayStation 2 * Xbox * PlayStation Portable * Xbox 360 * Wii * PlayStation 3 == Lähteet == Luokka:Internet-sensuuri Luokka:Ohjelmistotuotanto Luokka:Tietotekniikka
Donald Tsang

Donald Tsang Yam-kuen (; s. 7. lokakuuta 1944) oli Hongkongin hallintojohtaja vuodesta 2005 vuoteen 2012, jolloin Leung Chun-ying seurasi häntä virassa. Hänet julistettiin valituksi ainoana ehdokkaana 16. kesäkuuta 2005 ja 21. kesäkuuta kansan keskushallitus nimitti hänet virkaan. Tsang on ollut viranhaltija yli 30 vuotta. Hän on Hongkongin toinen hallintojohtaja Kiinan alaisuudessa Tung Chee Hwan eron jälkeen. Tsang meni työhön valtionhallintoon tammikuussa 1967. Vuonna 1977 hän työskenteli vuoden Aasian kehityspankissa Manilassa. Vuodet 1981–1982 hän opiskeli Harvardin yliopistossa Yhdysvalloissa, jossa suoritti julkishallinnon tutkinnon Kennedy School of Governmentissa. Hänestä tuli Hongkongin talousministeri syyskuussa 1995 ensimmäisenä kiinalaisena. Prinssi Charles löi hänet Brittiläisen imperiumin ritarikunnan ritariksi 1997 pitkäaikaisista palveluksistaan Hongkongille, juuri ennen siirtokunnan siirtymistä Kiinalle. Tsang päätti puuttua Hongkongin pörssin toimintaan 1990-luvun lopun talouskriisin aikana suojellakseen sitä spekuloijilta, mistä häntä on kehuttu. Tsangin kaudella Hongkongin julkiset menot nousivat kaikkien aikojen ennätyslukemiin, 23 % bruttokansantuotteesta. 1. toukokuuta 2001 pääsihteeri Anson Chan erosi, minkä jälkeen Tsang nimitettiin tähän hallintoalueen toiseksi korkeimpaan virkaan. 10\. maaliskuuta 2005 Tung Chee-hwa ilmoitti erostaan ”terveyssyistä” menetettyään Pekingin luottamuksen, minkä jälkeen Tsang vahvistettiin viransijaiseksi. Pekingin hallitus oli aina tukenut Tsangia johtoon, ja oli selvää että 800-jäseninen vaalikomitea valitsisi hänet yksimielisesti. Tsang erosi virastaan 25. toukokuuta 2005 asettuakseen ehdokkaaksi. Hän sai taakseen 674:n kahdeksastasadasta vaalikomitean jäsenestä allekirjoituksen ja tuli valituksi ainoana ehdokkaana. Uuden perustuslain tulkinnan mukaan Tsangin kausi kesti vain Tungin kauden jäljellä olevan osan, joka päättyi 30. kesäkuuta 2007. Tsang valittiin uudelle täydelle viisivuotiskaudelle 25. maaliskuuta 2007. Hän sai 649 hyväksytystä 772 äänestä vastaehdokastaan Alan Leongia vastaan. Tsang on naimisissa ja hänellä on kaksi poikaa. Hän on katolilainen. == Kunnianosoituksia == * Brittiläisen imperiumin ritarikunta (Yhdistynyt kuningaskunta, 2002) == Lähteet == ==Aiheesta muualla== * Hongkong / * BBC Profile: Donald Tsang Luokka:Hongkongin hallintojohtajat Luokka:Vuonna 1944 syntyneet Luokka:Elävät henkilöt
Entente Sannois Saint-Gratien

Entente Sannois Saint-Gratien on ranskalainen jalkapalloseura, joka on perustettu vuonna 1989 OMNIA Sports Sannois Saint-Gratienin ja AS Saint- Gratienin fuusioiduttua. Sen kotipaikkoja ovat Pariisin pohjoiset esikaupungit Sannois ja Saint-Gratien, jotka sijaitsevat Val-d’Oisen departementissa. == Aiheesta muualla == * Joukkueen viralliset sivut Luokka:Ranskalaiset jalkapalloseurat Luokka:Vuonna 1989 perustetut urheiluseurat Luokka:Val-d’Oise
Formula 1 -kausi 1976

Formula 1 -kausi 1976 oli 27. Formula 1 -kausi. Se alkoi 25. tammikuuta ja päättyi 24. lokakuuta 1976 16. kilpailun jälkeen. Kausi muistetaan parhaiten McLarenin James Huntin ja Ferrarin Niki Laudan välisestä mestaruustaistelusta, joka ratkesi vasta viimeisen osakilpailun viimeisellä kierroksella Huntin hyväksi. Lisäksi Lauda kärsi Saksan GP:ssä vakavan onnettomuuden ja oli vähällä kuolla saamiinsa vammoihin. ==Kilpailut== Nro Kilpailu Päivämäärä Rata Voittaja Talli Raportti 1 Brasilian Grand Prix 25. tammikuuta Interlagos Niki Lauda Ferrari Raportti 2 Etelä-Afrikan Grand Prix 6. maaliskuuta Kyalami Niki Lauda Ferrari Raportti 3 Länsi-Yhdysvaltain Grand Prix 28. maaliskuuta Long Beach Clay Regazzoni Ferrari Raportti 4 Espanjan Grand Prix 2. toukokuuta Jarama James Hunt McLaren-Ford Raportti 5 Belgian Grand Prix 16. toukokuuta Zolder Niki Lauda Ferrari Raportti 6 Monacon Grand Prix 30. toukokuuta Monaco Niki Lauda Ferrari Raportti 7 Ruotsin Grand Prix 13. kesäkuuta Scandinavian Raceway Jody Scheckter Tyrrell-Ford Raportti 8 Ranskan Grand Prix 4. heinäkuuta Paul Ricard James Hunt McLaren-Ford Raportti 9 Britannian Grand Prix 18. heinäkuuta Brands Hatch Niki Lauda Ferrari Raportti 10 Saksan Grand Prix 1. elokuuta Nürburgring James Hunt McLaren-Ford Raportti 11 Itävallan Grand Prix 15. elokuuta Österreichring John Watson Penske-Ford Raportti 12 Hollannin Grand Prix 29. elokuuta Zandvoort James Hunt McLaren-Ford Raportti 13 Italian Grand Prix 12. syyskuuta Monza Ronnie Peterson March-Ford Raportti 14 Kanadan Grand Prix 3. lokakuuta Mosport Park James Hunt McLaren-Ford Raportti 15 Itä-Yhdysvaltain Grand Prix 10. lokakuuta Watkins Glen James Hunt McLaren-Ford Raportti 16 Japanin Grand Prix 24. lokakuuta Fuji Speedway Mario Andretti Lotus-Ford Raportti ==Muuta== * Niki Laudan ja James Huntin välisestä mestaruustaistelusta tehtiin elokuva Rush, joka julkaistiin vuonna 2013. * Patrick Depailler sai uransa parhaan MM-sijoituksen ==Lähteet== *
Jeff Daniels

Jeffrey Warren ”Jeff” Daniels (s. 19. helmikuuta 1955 Athens, Georgia, Yhdysvallat) on yhdysvaltalainen näyttelijä, muusikko ja näytelmäkirjailija. Hän on esiintynyt sekä teatterissa (mm. Broadwaylla), televisiossa että elokuvissa. Hänen elokuvauransa alkoi Miloš Formanin vuoden 1981 elokuvasta Ragtime – toivon ja vihan aika. Hän avioitui vuonna 1979 Kathleen Treadon kanssa. == Valikoitu filmografia == === Elokuvissa === Elokuvat Vuosi Suomenkielinen nimi Alkuperäinen nimi Rooli 1981 Ragtime – toivon ja vihan aika Ragtime P.C. O’Donnell 1983 Hellyyden ehdoilla Terms of Endearment Flap Horton 1985 Kairon purppuraruusu The Purple Rose of Cairo Tom Baxter / Gil Shepherd 1990 Araknofobia Arachnophobia Ross Jennings 1993 Gettysburg Gettysburg Joshua Chamberlain 1994 Speed – kuoleman kyydissä Speed Harry Temple 1994 Nuija ja tosinuija Dumb & Dumber Harry Dunne 1996 Tyttö ja villihanhet Fly Away Home Thomas Alden 1996 101 dalmatialaista 101 Dalmatians Roger 1999 Maanmainio marsilainen My Favorite Martian Tim O'Hara 2002 Tunnit The Hours Louis Waters 2002 Verivelka Blood Work Jasper Noone 2005 Good Night, and Good Luck. Good Night, and Good Luck. Sig Mickelson 2007 The Lookout The Lookout Lewis 2009 State of Play State of Play George Fergus 2010 Howl – Huuto Howl David Kirk 2012 Looper Looper Abe 2013 Quad Quad Mickey 2014 Nuija ja tosinuija kaks Dumb and Dumber To Harry Dunne 2015 Steve Jobs Steve Jobs John Sculley 2015 Yksin Marsissa The Martian Teddy Sanders 2016 Outolintu-sarja: Uskollinen The Divergent Series: Allegiant David === Televisiossa === Televisiosarjat Vuosi Suomenkielinen nimi Alkuperäinen nimi Rooli Huom. 2008 Tunteet ilman sanoja Sweet Nothing in My Ear Dan Miller Televisioelokuva 2012–2014 Newsroom The Newsroom Will McAvoy Päärooli; 25 jaksoa == Aiheesta muualla == * *Jeff Danielsin kotisivu Luokka:Yhdysvaltalaiset näyttelijät Luokka:Yhdysvaltalaiset teatterinäyttelijät Luokka:Primetime Emmy -palkinnon saajat Luokka:Vuonna 1955 syntyneet Luokka:Elävät henkilöt
Kaarlo Cederberg

Kaarlo Reino Gerhardus Cederberg (3. maaliskuuta 1897 Tohmajärvi – 19. toukokuuta 1965 Pori) oli suomalainen agronomi, sotilas ja IKL:n kansanedustaja. Hän tuli kansanedustaja K. R. Kareksen tilalle 8. huhtikuuta 1942 tämän kuoltua. Cederberg toimi kansanedustajana 5. huhtikuuta 1945 saakka. Cederberg osallistui sisällissotaan valkoisten puolella. Vuosina 1920–1931 hän oli Helsingin suojeluskunnan tykistöpatterin komentaja. Sotilasarvoltaan Cederberg oli majuri vuodesta 1942. == Lähteet == Luokka:Kansanedustajat Luokka:Isänmaallisen Kansanliikkeen poliitikot Luokka:Turun läänin pohjoinen vaalipiiri Luokka:Suomalaiset upseerit Luokka:Suomen sisällissodan valkoiset Luokka:Vuonna 1897 syntyneet Luokka:Vuonna 1965 kuolleet
Panem et circenses

Panem et circenses on latinankielinen lentävä lause, joka tarkoittaa suomeksi ”leipää ja sirkushuveja”. Lausahdus on peräisin satiirirunoilija Juvenalikselta, jonka mukaan Rooman kansalla oli ollut kerran valta käsissään, mutta keisarikaudella se oli luopunut poliittisista oikeuksistaan ja vaati itselleen enää vain ilmaista viljaa ja ilmaisia sirkushuveja. Rooman valtakunnassa panem et circenses koski roomalaista proletariaattia, johon luettiin kuuluvaksi vapaat miespuoliset kansalaiset, joilla ei ollut maaomaisuutta.https://www.britannica.com/topic/proletariat Panem et circenses -politiikka luotiin olosuhteessa, jossa kansalaisia pidettiin tietämättöminä ja hyväuskoisina. Rooman valtakunnassa oli yleistä ajatella, että väestö jakautuu jyrkästi kahtia: voimakkaisiin ja voimattomiin, harvoihin ja lukuisiin, omistajiin ja omistamattomiin sekä aatelisiin ja tavalliseen kansaan. ”Huonommalla” kansanosalla nähtiin olevan ”parempaan” kansanosaan nähden vääränlaiset henkilökohtaiset ominaisuudet.Giner, Salvador. Mass Society. s. 159. Sanalla circus roomalaiset tarkoittivat vaunukilpa-ajoja. Viihteellisten tapahtumien tarkoituksena oli luoda sosiaalista koheesiota. Proletariaatti eli julkisen tuen varassa. He saivat viljaa alennettuun hintaan ja vuodesta 58 eaa. alkaen ilmaiseksi. Avunsaajia oli runsaat satatuhatta 70-luvulla eaa. ja nelisenkymmentä vuotta myöhemmin heitä oli 320 000\. Tämä muutti myös ruokatottumuksia niin että vehnäleipä syrjäytti ruokapöydästä velliä ja rieskaa. Rooman rikkaiden odotettiin kustantavan myös huvit ja järjestävän työllisyystöitä rakennuttamalla julkisia rakennuksia. Noin vuodesta 60 eaa. tulikin tavaksi, että poliittista uraansa edistävien oli käytettävä suuria summia kansansuosion hankkimiseen. Kristinuskon noustua 380-luvulla jaa. Roomassa valtionuskonnoksi muutettiin "leipää ja sirkushuveja" -tyyppinen köyhäinapu seurakuntien kautta jaettavaksi kaikkein köyhimmille suunnatuksi avuksi. ==Lähteet== Luokka:Latinankieliset fraasit Luokka:Lentävät lauseet
Uschi Disl

Ursula (Uschi) Disl (s. 15. marraskuuta 1970 Bad Tölz) on saksalainen uransa lopettanut ampumahiihtäjä. Hän voitti olympiakultaa viestissä 1998 sekä 2002, hopeaa viestistä 1992 ja 1994 ja sprintistä 1998 sekä 2002, pronssia 15 km 1994 ja 1998 sekä yhteislähdöstä 2006. Hän voitti kahdeksan maailmanmestaruutta ja saavutti yksitoista himmeämpää mitalia MM-kisoissa. Uransa hän päätti kauden 2006 jälkeen. Hän on naimisissa ruotsalaisen Thomas Söderbergin kanssa. Perheeseen kuuluu myös kaksi lasta ja he asuvat nykyisin Morassa, Ruotsissa. == Lähteet == * Fanisivut * Kotisivut * Luokka:Saksalaiset ampumahiihtäjät Luokka:Saksalaiset olympiavoittajat Luokka:Vuonna 1970 syntyneet Luokka:Elävät henkilöt
Cannon

Cannon on yhdysvaltalaisen CBS:n vuosina 1971–1976 esittämä etsiväsarja. Sarjan päähenkilö on yksityisetsivä Frank Cannon, jota esitti yhdysvaltalainen näyttelijä William Conrad. Frank Cannon oli eronnut poliisivoimista vaimonsa ja tyttärensä kuoltua. Hän laskutti rikkailta asiakkailtaan korkeita palkkioita pystyäkseen tarjoamaan apuaan myös varattomille asiakkaille. Sarjaa moitittiin tuolla ajalla araksi asiaksi nousseesta väkivallasta. == Aiheesta muualla == * Viralliset kotisivut * * Ylen Elävä arkisto: Cannon Suomessa Luokka:Kuvitteelliset poliisit Luokka:CBS:n televisio-ohjelmat Luokka:1970-luvun yhdysvaltalaiset rikossarjat
Houtskarin kirkko

200px|thumb|right|Houtskarin kirkko, sankarihaudat Till enigheten 1939–1944 För Fosterlandet Houtskarin kirkko (ruots. Houtskärs kyrka) on kirkkorakennus Houtskarissa, Turunmaan saaristossa. Se on muodoltaan tasavartinen ristikirkko. Kirkko on puinen, ja se on punamullattu. Se rakennettiin vuosina 1703–1704 ja sen rakentamisesta vastasi pohjalainen Erik Nilsson. Kirkko vastaa tyyliltään varhaisimpia lounais-suomalaisia puisia ristikirkkoja. Kirkossa on myös vuodelta 1887 peräisin oleva alttaritaulu, jonka on maalannut Victor Westerholm. Lisäksi kirkonpihan tuntumassa on tapuli, jonka alaosa on rakennettu vuonna 1753 ja yläosa vuonna 1871. Museovirasto on määritellyt Houtskarin kirkkoympäristön, johon kirkon ohella kuuluvat muun muassa vuonna 1860 rakennettu pappila ja vanha pitäjäntupa, valtakunnallisesti merkittäväksi rakennetuksi kulttuuriympäristöksi. ==Lähteet== == Aiheesta muualla == * Luokka:Suomen puiset ristikirkot Kirkko Luokka:Paraisten kirkkorakennukset Luokka:Valtakunnallisesti merkittävät rakennetut kulttuuriympäristöt Suomessa Luokka:Suomen 1700-luvulla rakennetut rakennukset ja rakennelmat
Georgian Airways

Georgian Airways on georgialainen lentoyhtiö, jonka kotikenttä sijaitsee Tbilisissä. Se lentää Eurooppaan ja Israeliin. == Laivasto == Heinäkuussa 2015: * 1 Boeing 737-500 * 2 Boeing 737-700 * 1 Bombardier Challenger 850 * 1 Bombardier CRJ100ER * 3 Bombardier CRJ200LR == Lähteet == Luokka:Georgialaiset lentoyhtiöt Luokka:Kansalliset lentoyhtiöt
SWAT (pelisarja)

SWAT on Sierra Entertainmentin kehittämä taktinen ammuntapelisarja. Tehtävissä yleensä pelastetaan panttivankeja, pidätetään varkaita, tai suojellaan julkisuuden henkilöitä. Pelisarja perustuu Yhdysvaltain poliisin erikoisosastoon, SWAT:iin. Viimeisimmissä peleissä esitetään, että SWAT olisi maailmanpoliisi terroristeja vastaan. SWAT-sarjan omistaa tällä hetkellä Activision Blizzard. == Pelit == * Daryl F. Gates’ Police Quest: SWAT (1995) * Police Quest: SWAT 2 (1998) * SWAT 3: Close Quarters Battle (1999) * SWAT: Global Strike Team (2003) * SWAT 4 (2005) * SWAT Force (2006) * SWAT: Target Liberty (2007) * SWAT Elite Troops (2008) == Aiheesta muualla == * Pelisarja MobyGamesissä Luokka:Videopelisarjat
Runko

Runko tarkoittaa minkä tahansa järjestelmän tai rakenteen välttämättömiä/tärkeimpiä osia joista muut osat ovat riippuvaisia. Runko voi tarkoittaa esimerkiksi seuraavia: * Puunrunko, puun osa joka kohottaa lehvistön auringonvaloa kohti * Runko, rakennuksen kantava rakenne * Kulkuvälineen, kuten lentokoneen, laivan tai auton runko ** Ajoneuvon runko * Runkotieverkko, tieliikenteen tärkeimmät väylät * Runkoverkko, tietoliikenneverkon runko * Runko sisällöntuotannossa, opetussuunnitelman, puheen jäsennyksen, kirjan, elokuvan tms. sisällön olennaisimpien seikkojen järjestettyä kokoelmaa voidaan kutsua rungoksi * Runko, sukunimenä: ** Ylermi Runko (1927–2013), Elannon pääjohtaja ja kunnallispoliitikko
Sporting Toulon Var

Sporting Toulon Var on ranskalainen jalkapalloseura, joka on perustettu vuonna 1944. Sen kotipaikka on eteläranskalaisessa Varin departementissa sijaitseva Toulonin kaupunki. == Saavutukset == * Nationalin mestaruus: 1 (1996) == Entisiä pelaajia == * Joseph-Antoine Bell * Rolland Courbis * David Ginola * Antoine Kombouaré * Stéphane Porato * Sébastien Squillaci * Jean Tigana == Aiheesta muualla == * Joukkueen viralliset sivut Luokka:Ranskalaiset jalkapalloseurat Luokka:Vuonna 1944 perustetut urheiluseurat Luokka:Var
Ricco Groß

Ricco Groß (s. 22. elokuuta 1970 Schlema) on saksalainen entinen ampumahiihtäjä. Olympiakultaa hän on voittanut neljä kertaa 1992, 1994, 1998 ja 2006 viesteissä. Hopeaa on 10 kilometriltä vuosilta 1992 ja 1994 sekä viestistä 2002. Takaa-ajosta hänellä on pronssia vuodelta 2002. Groß on voittanut yhdeksän maailmanmestaruutta ja kaikkiaan 19 mitalia MM-kisoista. Groß ilmoitti lopettavansa uransa kauteen 2007. Gross toimi vuosina 2015–2018 Venäjän miesten ampumahiihtomaajoukkueen päävalmentajana. == Lähteet == * Kotisivut * === Viitteet === Luokka:Saksalaiset olympiavoittajat Luokka:Saksalaiset ampumahiihtäjät Luokka:Vuonna 1970 syntyneet Luokka:Elävät henkilöt
Arne Næss

Arne Dekke Eide Næss () oli norjalainen ympäristöfilosofi. Næss toimi Oslon yliopiston filosofian professorina vuosina 1939–1970. Hänet tunnetaan syväekologian perustajana. Hänen pääteoksensa on vuonna 1973 julkaistu Ekologia, yhteiskunta ja elämäntapa. Toisen maailmansodan aikana Næss palveli agenttina maan sisällä toimineessa tiedusteluorganisaatio XU:ssa. Næssin ajattelu oli saanut vaikutteita Baruch Spinozalta, Mahatma Gandhilta ja buddhalaisuudesta. Hän oli nuorin Oslon yliopiston varsinaisen professuurin saanut henkilö. Tärkein vaikutin Næssin itsensä mukaan oli kuitenkin Rachel Carsonin kirja Hiljainen kevät (1962). Næss osallistui myös suoraan toimintaan luonnon puolesta. Vuonna 1970 hän kahliutui Mardalsfossenin vesipuiston kallioihin muiden mielenosoittajien kanssa ja kieltäytyi laskeutumasta ennen kuin patosuunnitelmista luovuttaisiin. Næss oli innokas vuorikiipeilijä. Hän oli vuorikiipeilijä ja liikemies Arne Næss Juniorin (1937–2004) setä sekä laivanomistaja Erling Dekke Næssin pikkuveli. Næss osallistui vuonna 1950 Pakistanissa Tirich Mir (7 708 m) vuoren ensimmäiselle valloitukselle. 1950-luvulla Næssin keskeinen filosofinen työ oli "Interpretation and Preciseness", joka keskittyi kielen tulkinnan ongelmiin. Næss siirtyi tavanomaisen analyyttisen filosofian parista syväekologian kannattajaksi. == Lähteet == Luokka:Norjalaiset filosofit Luokka:Oslon yliopiston professorit Luokka:Vuonna 1912 syntyneet Luokka:Vuonna 2009 kuolleet
George Widener

George Dunton Widener (10. kesäkuuta 1861 – 15. huhtikuuta 1912) oli yhdysvaltalainen miljärdööri ja raitiovaunupohatta, joka kuoli hukkumalla Titanicilla. Widener oli syntyjään philadelphialainen. Hän oli Hannah Josephine Duntonin (1836–1896) ja varakkaan yrittäjän Peter A. B. Widenerin (1834–1915) vanhin poika. Hän peri isältään Philadelphian suurimman raitiovaunuyrityksen ja kasvatti sitä yhä suuremmaksi. Widenerillä oli vaimo Eleanor ja poika Harry, joiden kanssa hän matkusti kevättalvella 1912 Eurooppaan, mm. Saksaan Yhdysvaltain pääkonsulin vieraaksi ja päättivät palata Titanicilla takaisin kotiin. George ja Eleanor matkustivat hytissä C-80 ja Harry hytissä C-82. 14. huhtikuuta Widenerit järjestivät aluksen á la carte -ravintolassa yksityiset päivälliset kapteeni Edward John Smithin kunniaksi ja ne jatkuivat myöhään yöhön laivan tupakkasalongissa. Laivan törmättyä jäävuoreen Eleanor pelastautui veneeseen nro 4, mutta George ja Harry hukkuivat laivan mukana. Kummankaan ruumista ei löydetty. == Lähteet == Luokka:Yhdysvaltalaiset miljardöörit Luokka:Titanicin matkustajat ja miehistö Luokka:Yhdysvaltalaiset liikemiehet Luokka:Vuonna 1861 syntyneet Luokka:Vuonna 1912 kuolleet
Ipecac Recordings

Ipecac Recordings on kalifornialainen riippumaton levy-yhtiö. Sen perustivat vuonna 1999 Greg Werckman ja Mike Patton (Faith No More, ex-Mr. Bungle, Fantômas, Tomahawk ja Peeping Tom). Levy-yhtiö perustettiin alun perin ensimmäisen Fantômas-levyn julkaisua varten. Ipecac on myrkytysonnettomuuksissa käytettävä oksennuslääke. ==Artisteja== * Desert Sessions * Dälek * Ennio Morricone * Fantômas * General Patton vs The X-ecutioners * Isis * Kaada * kid606 * Melvins * Peeping Tom * The Young Gods * Tomahawk ==Aiheesta muualla== *Ipecac Recordingsin kotisivut Luokka:Yhdysvaltalaiset levy-yhtiöt
Nomen est omen

Nomen est omen on latinankielinen lentävä lause, joka tarkoittaa suomeksi nimi on enne. Sanaleikinomainen ilmaisu perustuu Plautuksen näytelmään Persa. Siinä Toxilius-niminen orja neuvoo isäntäänsä ostamaan Lucris-nimisen orjattaren, koska tämän nimi muistuttaa enteellisesti sanaa lucrum (kauppavoitto). == Lähteet == Luokka:Latinankieliset fraasit Luokka:Lentävät lauseet
Iniön kirkko

Iniön kirkko (ruots. Iniö kyrka) on kirkkorakennus Iniössä, Varsinais-Suomen maakunnassa. Se on nimetty Ruotsin prinsessa Sophia Wilhelminan mukaan, joka syntyi Tukholman kuninkaallisessa linnassa samoihin aikoihin, kun kirkko vihittiin käyttöön. Kirkko rakennettiin vuosina 1797–1800 Mikael Piimäsen johdolla. Kirkon alkuperäisistä piirustuksista puolestaan vastasi Johan Ahlström. Ennen rakennustöiden alkamista niihin teki muutoksia hovi- intendentti, arkkitehti Gustaf af Sillén. Kun kirkko vuonna 1880 paloi, laati arkkitehti C. J. von Heideken piirustukset korjaustöitä varten. Vuosina 1967–1968 kirkossa suoritettiin laajoja uudistamis- ja korjaustöitä, joiden aikana kirkon nykyinen ilme muovautui. Kirkon alttaritaulu on Wivi Munsterhjelmin käsialaa, ja se on peräisin vuodelta 1907. Saarnatuolin suunnittelemisesta on vastannut arkkitehti C. J. von Heideken, ja urut on rakentanut Hans Heinrich vuonna 1969. Museovirasto on määritellyt Iniön kirkkoa ympäröivän Iniön kirkonkylän valtakunnallisesti merkittäväksi rakennetuksi kulttuuriympäristöksi. ==Lähteet== ==Aiheesta muualla== * *Iniön kirkko Kirkko Luokka:Suomen kivikirkot Luokka:Paraisten kirkkorakennukset Luokka:Suomen 1800-vuosikymmenellä rakennetut kirkot
Finkenwärder

Finkenwärder oli saksalainen troolari, jonka kotisatama oli Hampuri. Alus oli tyypillinen syvänmeren kalastusalus, jonka pituus oli noin 35 metriä, leveys noin 6,5 metriä ja syväys 3,6 metriä. Voimanlähteenä sillä oli höyrykone. Alus upposi Selkämerellä pirtulastissa lähellä Yttergrundin majakkaa 31. tammikuuta 1925. Alus oli ottanut 34 000 litran sprii- ja väkijuomalastin Hampurista eräältä väkijuomia välittävältä yhtiöltä, ja suuntasi virallisten tietojen mukaan päällikkö Herman Heinen komennossa Danzigin kautta Sundsvalliin. Todellisuudessa alus oli matkalla Pohjanlahden rannikolle Luvian ulkopuolelle, josta alkaen aluksen oli tarkoitus käydä pirtukauppaa matkallaan kohti pohjoista. Väkijuomien myynnistä vastasivat herra Forss sekä laivan taloudenhoitaja Jaenicke. 27\. tammikuuta 1925 laiva laski ankkurin Pietarinkarin kupeeseen Luvian edustalle, ja herra Forss poistui alukselta hankkimaan tilauksia mantereelta. Muutamassa päivässä laivalta myytiin kaikkiaan 250 kanisteria pirtua sekä muutamia väkijuomalaatikoita paikalla käyneiden neljän kalastusveneen miehistölle. Alus jatkoi matkaansa 31. tammikuuta kello yhdentoista aikaan aamulla, ja suuntasi kohti Siipyytä, josta Forssin oli määrä astua uudelleen laivaan. Alus kuitenkin ajoi täydellä höyryllä karille Hiidensillan matalikolla noin neljän aikaan iltapäivällä. Matalikkoa ei ollut merkitty Saksan Amiraliteetin merikarttoihin. Vesi laivan ruumassa nousi nopeasti, ja noin tuntia myöhemmin päällikkö miehistöineen jätti laivan ja suuntasi pelastusveneellä kohti Yttergrundin majakkaa, jonne he saapuivat puoli yhdeksän aikaan illalla. Majakanvartijat majoittivat haaksirikkoiset ja tiedustelivat näiltä laivan lastia. Kun vastausta ei saatu, kävi majakkamestari Molander itse hylyllä seuraavana päivänä. Tuolloin alus oli jo pahasti kallellaan ja puolet sen kannesta oli veden alla. Hytit ja konehuone olivat veden peitossa. Molander palasi majakalle mukanaan 52 kanisteria spriitä. Merenkäynti muuttui ankaraksi, ja lopulta 6. helmikuuta alus hajosi ja vajosi merenpohjaan. Laivan lastina olleet 3 000 pirtukanisteria ajelehtivat lounaistuulen ajamina kohti rannikkoa. Tullilaitoksen alukset pelastivat merestä ja rannoilta noin tuhat kanisteria, mutta loput jäivät kadoksiin. Laivan päällikkö sekä taloudenhoitaja saivat suuret sakot salakuljetuksesta. Myynnistä saadut rahat, alkoholi sekä hylky varusteineen julistettiin menetetyksi valtiolle. ==Aiheesta muualla== * Pirtulaiva Finkenwärder . Seppo Salonen: Merihistoriaa Salosen tapaan. Viitattu 31.1.2014 Luokka:Höyrylaivat Luokka:Selkämeren hylyt Luokka:Selkämeri Luokka:Alkoholi Suomessa
Vannes OC

Vannes OC on ranskalainen jalkapalloseura, joka on perustettu vuonna 1998 bretagnelaisessa Vannesin kaupungissa. Se nousi Ligue 2:een kauden 2007/08 päätteeksi. Seuraavalla kaudella se menestyi hyvin cup-kilpailuissa ja eteni Coupe de la Liguessä finaaliin saakka. FC Girondins de Bordeaux vei kuitenkin mestaruuden maalein 4–0. Kaudella 2010/11 Vannes ei enää kyennyt vastaamaan muiden Ligue 2 -seurojen vauhtiin, vaan putosi kauden päätteeksi Nationaliin. ==Meriitit== * National: 2008 * Coupe de la Ligue **Hopeaa: 2009 == Aiheesta muualla == * Joukkueen viralliset sivut Luokka:Ranskalaiset jalkapalloseurat Luokka:Vuonna 1998 perustetut urheiluseurat Luokka:Morbihan
Urbi et orbi

Urbi et orbi on latinankielinen lentävä lause, joka tarkoittaa suomeksi kaupungille (=Roomalle) ja koko maanpiirille. Ilmaisua käytetään paavin siunauksesta (benediktio), jonka hän antaa suurina kirkollisina juhlapäivinä Pietarinkirkon aukiolla Rooman kaupungille ja koko maailmalle. Nimi tulee antiikin ajan roomalaisesta tavasta aloittaa julkiset tervehdykset näillä sanoilla, mutta itse siunaus ei ala näillä sanoilla. Siunauksesta voi saada aneen. == Lähteet == Luokka:Latinankieliset fraasit Luokka:Lentävät lauseet
Bloomin oireyhtymä

Bloomin oireyhtymä on viidennentoista kromosomin geenimutaation aiheuttama oireisto, johon kuuluu mm. lyhytkasvuisuutta, kasvojen punoitusta ja valonarkuutta. Sairaus lisää leukemian riskiä ja voi aiheuttaa lisääntymiskyvyttömyyttä tai ainakin huomattavia hankaluuksia lisääntymisessä. On arvioitu, että 20 % oireistosta kärsivistä saa leukemian. Oireyhtymä on muita yleisempi aškenazijuutalaisilla, joiden keskuudessa sitä aiheuttavaa geenivirhettä kantaa noin yksi henkilö sadasta. Oireyhtymä periytyy peittyvästi.http://www.saunalahti.fi/kup/syndroma/bloom.htm Jotkut potilaat ovat lievästi kehitysvammaisia. Oireisto on nimetty sen ensimmäisenä kuvanneen David Bloomin mukaan. == Lähteet == Luokka:Oireyhtymät
AS Yzeure

AS Yzeure on ranskalainen jalkapalloseura, joka on perustettu vuonna 1938. Sen kotipaikka Yzeure sijaitsee Ranskan keskiosassa Allier'n departementissa. == Aiheesta muualla == * Joukkueen viralliset sivut Luokka:Ranskalaiset jalkapalloseurat Luokka:Vuonna 1938 perustetut urheiluseurat Luokka:Allier
Stig Strand

Stig Strand (s. 25. elokuuta 1956 Tärnaby) on ruotsalainen entinen alppihiihtäjä. Strand voitti vuonna 1983 pujottelucupin yhdessä Ingemar Stenmarkin kanssa. Hän on voittanut kaksi maailmancupin osakilpailua pujottelussa. Strand lopetti uransa vuoden 1984 olympialaisten jälkeen. Myöhemmin hän on toiminut kommentaattorina Ruotsin televisiossa. ==Maailmancupin osakilpailuvoitot== Päivä Paikka Kilpailu 22\. joulukuuta 1982 Madonna di Campiglio Pujottelu 20\. maaliskuuta 1983 Furano Pujottelu == Lähteet == * *Tilastoja Luokka:Ruotsalaiset alppihiihtäjät Luokka:Vuonna 1956 syntyneet Luokka:Elävät henkilöt
Besançon Racing Club

Besançon Racing Club on ranskalainen jalkapalloseura, joka on perustettu vuonna 1905. Sen kotipaikka on itäisessä Ranskassa Doubsin departementissa sijaitseva Besançon. == Saavutukset == * Nationalin mestaruus: 1 (2003) == Aiheesta muualla == * Joukkueen viralliset sivut Luokka:Ranskalaiset jalkapalloseurat Luokka:Vuonna 1905 perustetut urheiluseurat Luokka:Besançon
Polypii

Polypii eli monikiteinen pii on materiaali, jossa pii on kiteisessä muodossa. Sitä käytetään ohutkalvoissa, johtavana transistorikanavana ohutkalvotransistoreissa sekä hila(engl. gate) elektrodina MOSFET- ja CMOS- piirien valmistuksessa. Näitä mikropiirejä varten monikiteinen pii kasvatetaan kaasufaasissa korkeassa lämpötilassa ja sitä doupataan runsaasti n- tai p-tyypin puolijohteeksi. Monikiteisen piin johtavuutta voidaan lisätä huomattavasti lisäämällä siihen metallia (Mo, W, Ti) korkeassa lämpötilassa (silisidi engl silicide), jolloin häviöt piireissä (hiloilla integroiduissa piireissä) pienenevät. Kvarsihiekasta puhdistettu monikiteistä piitä sulatettuna käytetään vedettäessä yksikiteisiä piitankoja, joista saadaan sahaamalla piikiekkoja. Helpommin valmistettava on sulasta piistä valettava monikiteinen aihio, josta sahataan ohuita polypiilevyjä aurinkokennojen valmistukseen. Näissä monikiteisissä aurinkokennoissa kiteet ovat yli 1 millimetrin kokoisia ja silminnähtävissä. Monikiteistä piitä voidaan kasvattaa suurille pinnoille aktiivisena tai doupattuna kalvona ohutkalvotransistoriksi (TFT) nestekidenäyttöihin. Polypiitä voidaan kasvattaa alhaisen paineen kaasufaasikasvatustekniikalla (LPCVD), plasma-avusteisella CVD:llä tai amorfisena kasvatetun piin kiteytettynä muotona, mutta nämä prosessit vaativat suhteellisen korkean lämpötilan (vähintään 300 °C). Tässä lämpötilassa monikiteistä piitä voidaan kasvattaa lasille, mutta ei muovimateriaalille. Muovimateriaalien käyttö substraattina mahdollistaisi taipuisat näytöt. Laserkiteytyksellä amorfinen pii voidaan kiteyttää muoville tuhoamatta tai sulattamatta muovia. Laserilla piikalvoon tuodaan nopeasti juuri sen verran energiaa, että kalvo sulaa ja kiteytyy uudelleen, mutta energia ei riitä muovin sulattamiseen. Raekoko voidaan saada mikrometreiksi tai jopa nanometreiksi. Polypiin etu amorfiseen piihin verrattuna on se, että varausten siirtäjien liikkuvuus voi olla useita kertoja parempi ja monikiteinen pii on pysyvämpää sähkökentässä. Tämä mahdollistaa monipuolisten ja nopeiden piirien tekemisen niin lasille kuin amorfiselle piille, mitä yhä tarvitaan niiden pienen vuotovirran vuoksi. Täydellistä polypiistä tehtyä aktiivista kalvoa tarvitaan myös kun halutaan esimerkiksi nestekidetekniikkaa käyttävään videoprojektoriin pieni pikselikoko. Monikiteinen pii on avainkomponentti integroiduissa piireissä, mikroprosessoreissa ja aurinkokennorakenteissa. Noin 30 % polypiimateriaalista käytetään aurinkopaneeleihin. On ennustettu, että pula monikiteisestä piistä haittaa lähivuosina aurinkokennojen tuotantoa. Suurimmat polypiin tuottajat ovat Hemlock Semiconductor, Wacker Chemie, REC, Tokuyama, MEMC, Mitsubishi (Japanissa ja Yhdysvalloissa) ja Sumitomo-Titanium. Lisäksi Kiinassa on useita pieniä monikiteistä piitä tuottavia laitoksia. Mainitut valmistajat tuottavat yli 75 % maailman polypiistä (2006). ==Katso myös== *Puolijohdeteollisuus ==Lähteet== Luokka:Puolijohteet
Kallon majakka

Kallon majakka on Porin Mäntyluodon edustalla Kallon saarella sijaitseva majakka. Ensimmäinen loistokoju Kallon saarelle pystytettiin vuonna 1884. Sen valo sytytettiin ensi kerran 15. syyskuuta 1885. Majakan ensimmäinen sumumerkinantolaite oli vuodelta 1901 peräisin oleva käsikäyttöinen Hansenin sireeni. Nykyinen rautaelementeistä koottu kahdeksankulmainen majakkatorni ja sen kyljessä oleva puurakenteinen loistonhoitajan asunto on rakennettu vuonna 1903 arkkitehti Gustaf Nyströmin suunnitelmien mukaan. Vuonna 1906 käsikäyttöinen sumusireeni korvattiin kuulamoottoreilla ja kompressorilla toimivalla sireenillä, jolle rakennettiin erillinen konesuoja. Sumutorvi oli seitsemän metriä pitkä ja sen kidan halkaisija oli kolme metriä. Majakassa oli kaksi erillistä päällekkäistä valolaitetta, joiden tunnuksina olivat toisistaan poikkeavat punavalkoiset vilkkuvalot. Valolaitteisto muutettiin ensin kaasukäyttöiseksi ja sitten sähkökäyttöiseksi 1930-luvulla, ja samalla myös sumumerkinantolaite korvattiin sähkökäyttöisellä nautofonilla. Kallon majakka sekä sen jatkeena oleva punainen puinen loistonhoitajan asunto on Suomen kuvatuimpia majakoita, sillä Marjaniemen majakan lisäksi se on ainoa majakka, jonka juurelle voi ajaa henkilöautolla. == Lähteet == ==Aiheesta muualla== * Yyterinniemen pyöräilyreitit - Kallon majakka ja luotsiasema Luokka:Porin rakennukset ja rakennelmat Luokka:Selkämeri Luokka:Suomen majakat
Pariisit

Pariisit () olivat Seine-joen keskijuoksun tienoilla asunut kelttiläisheimo toisen vuosisadan eaa. puolivälistä Rooman valtakunnan aikoihin. Heidän tärkeimpiä kaupunkejaan oli keskellä jokea sijainneelle saarelle – nykyinen Île de la Cité – rakennettu Lutetia Parisiorum. Castrén ja Pietilä-Castrén 2000, s. 404 Latinan sana Lutetia merkitsi suunnilleen 'Asumus keskellä virtaa'. Roomalaisten saapuessa alueelle pariisit olivat jo kyllin vauraita ja kehittyneitä lyömään omia kultakolikoitaan. Julius Caesar kirjoitti vuonna 52 eaa., että pariisit polttivat mieluumin kaupunkinsa kuin antautuivat roomalaisille. Svessionien kanssa pariisit osallistuivat Vercingetorixin johtamaan kapinaan vuonna 52 eaa.Gallian sota 75–76 s. 369–371 Ensimmäisellä vuosisadalla jaa Lutetiasta oli jo tullut täysin roomalainen kaupunki, joka oli laajentunut Seinen vasemmalle rannalle. Kaupungissa oli tuolloin roomalaistyyliset suorat kadut ja julkisia rakennuksia, kuten forum, useita kylpylöitä sekä amfiteatteri. Seinen rannalla oleva asutus tuhottiin 200-luvun puolivälissä, ja asukkaat vetäytyivät turvaan saarelle, jonka ympäri rakennettiin kivimuuri. Tätä kaupunkia ryhdyttiin jo 300-luvun alussa kutsumaan Pariisiksi pariisien heimon mukaan. == Britannian ja Gallian parisit == Britanniassa asui brittiheimo parisit. On mahdollista, että Britannian parisit ja Gallian pariisit olivat saman kelttiläisen kantaheimon kaksi eri haaraa, joista toinen asettui Galliaan ja toinen Britanniaan. ==Lähteet== *Castrén, Paavo ja Pietilä-Castrén, Leena: Antiikin käsikirja. Otava, 2000. ISBN 951-1-12387-4. *Gaius Julius Caesar: Gallian sota. Suomentanut Gunnar Rancken. Hämeenlinna: Karisto oy, 2000. ISBN 951-23-2445-8. === Viitteet === Luokka:Kelttiläiset kansat
Pyhän Henrikin katedraali

Pyhän Henrikin katedraali (ruots. Sankt Henriks katedral) on Helsingissä, Ullanlinnan kaupunginosassa ja Mustekalan korttelissa sijaitseva roomalaiskatolinen kirkkorakennus. Se on rakennettu vuosina 1858–1860, ja se edustaa uusgotiikkaa. Kirkon suunnitteli saksalaissyntyinen arkkitehti Ernst Bernhard Lohrmann. Pyhän Henrikin kirkko siunattiin käyttöön 1860, mutta sen vihki vasta 14. syyskuuta 1904 Mohilevin arkkihiippakunnan arkkipiispa Jerzy Szembek. Modernin ajan ensimmäinen suomalainen katolinen pappi, Wilfrid von Christierson oli kirkkoherrana vuosina 1906–1911. Kirkosta tehtiin piispankirkko 1920, jolloin Suomesta tuli apostolinen vikaarikunta. Ulkoasultaan kirkko on säilynyt lähes koskemattomana, mutta sen sisätiloja uudistettiin vuonna 1981 arkkitehti Olof Hanssonin johdolla. Ulkoseiniä koristavat pyhän Henrikin, pyhän Pietarin ja pyhän Paavalin patsaat. Kirkon kuorissa sijaitsevaan alttariin on sijoitettu pyhän Cyprianuksen, Olavin sekä Birgitan pyhäinjäännöksiä. Kirkon piispanistuinta koristaa Suomen apostolisen vikaarikunnan ensimmäisen piispan, Mikael Buckxin, vaakuna. Alttarin etuseinässä on vitriini, johon asetettiin pyhän Henrikin reliikki tammikuussa 2000; alttarin yläpuolella on myöhäiskeskiaikainen triumfikrusifiksi. Kirkkosalin neljätoista ristintien asemaa on valettu Ranskassa 1800-luvulla. Salin seinillä on kaksitoista vihkiristiä kynttilöineen. Urkuparvella on tukholmalaisen Richard Jacobin tehtaan urut vuodelta 1967. Parven alla on muistotaulu Johannes Paavali II:n vierailusta Suomessa vuonna 1989. Urkuparvea kannattavissa pylväissä on marmoriset vihkivesiastiat. Kirkkosalin lasimaalaukset valmisti hollantilainen René Groene 1960-luvulla ja ne peruskorjattiin 2000-luvun alussa. Kirkon katon todettiin vuonna 2009 olevan romahtamisvaarassa. Katto uusittiin korjauksissa, jotka valmistuivat syksyllä 2010. Lahonneen ansaan pää uusittiin, samoin vaihdettiin kattopelti ja muita rakenteita. Pelti oli välillä punainen, mutta korjauksen jälkeen vihreä. Kellotornista löytyi pala vanhaa vihreää kattopeltiä, jonka perusteella Museovirasto hyväksyi värimuutoksen. Kellotapulin romahtamisvaarassa ollut yläosa uusittiin, ja sen luukut muutettiin avautuviksi. Myös ikkunamaalaukset ja penkkien polvituet uusittiin. Korjaustöitä rahoittivat Museovirasto, suomalaiset säätiöt ja yksityiset tahot sekä saksalainen Bonifatiuswerk- säätiö. ==Lähteet== == Aiheesta muualla == * Pyhän Henrikin katedraali Luokka:Ernst Lohrmannin suunnittelemat rakennukset Luokka:Suomen tuomiokirkot Luokka:Helsingin katoliset kirkot Luokka:Suomen kivikirkot Luokka:Ullanlinna Luokka:Suomen 1850-luvulla rakennetut kirkot Luokka:Helsingin suojellut rakennukset
Limvuono

Limvuono () on Tanskassa sijaitseva matala salmi, joka erottaa Vendsyssel-Thyn saaren muusta Jyllannista ja Jyllannin niemimaasta. Se ylettyy Pohjanmerestä Kattegatin salmeen ja on noin 180 kilometriä pitkä ja muodoltaan hyvin epäsäännöllinen. Enimmillään se on 24 metriä syvä. Tärkein satamapaikka on Aalborg, jossa rautatie- ja maantiesilta ylittää Limvuonon. Aikaisemmin Limvuono oli yhteydessä vain Kattegatiin. Vuonna 1825 tulvan seurauksena vuonon pohjukasta muodostui yhteys Pohjanmereen ja Limvuonosta tuli salmi. Samalla Jyllannin pohjoisosasta, Vendsyssel-Thystä, tuli saari. Tanskalainen kasvinsuojeluaineita valmistava Cheminova alkoi Länsi-Jyllannin tehtaallaan 1950-luvulla haudata myrkkyä Limvuonoon, ja 25 000 myrkkytynnyrin löytyminen 1981 oli Pohjoismaiden siihen asti pahin ympäristökatastrofi. == Lähteet == ==Aiheesta muualla== *Limvuono-tietoutta *Limvuono-museo Luokka:Tanskan salmet
Tutkintapyyntö

Tutkintapyyntö on käsite ja esitutkintaprosessin vireillepanotoimi, jota käytetään joissakin yhteyksissä rikosilmoitus-käsitteen sijasta. Tutkintapyynnöllä ja rikosilmoituksella ei ole poliisin kannalta mitään eroa. Tutkintapyynnön saatuaan poliisi arvioi ensin, onko syytä epäillä rikosta, ja jos on, aloitetaan asiassa esitutkinta. Syytä epäillä -kynnys on matalin rikosprosessin tuntemista toimenpidekynnyksistä. Kyseessä on eräänlainen tutkinnalle saatava aikalisä, jota käytetään hyvin vakavissa rikoksissa. Laki ei tunne käsitteitä tutkintapyyntö tai rikosilmoitus, vaan poliisille voi tehdä ainoastaan ilmoituksen mahdollisesta rikoksesta. Ilmoituksen pohjalta poliisi kirjaa sen rikosilmoituksena eli niin sanottuna R-ilmoituksena, jos on syytä epäillä rikoksen tapahtuneen. Jos selvää syytä epäillä ei ole, poliisi kirjaa ilmoituksen sekailmoituksena eli niin sanottuna S-ilmoituksena. Oikeuskäytännössä on katsottu, että mikäli poliisille annetut tiedot ovat perättömiä, tutkintapyyntö voi tulla kunnianloukkauksena arvioitavaksi, mikäli tietojen antajalla ei ole ollut perusteita pitää antamiaan tietoja paikkansapitävinä.KKO 2006:10 ==Lähteet== Luokka:Prosessioikeus
Viihdeuutiset

Viihdeuutiset oli MTV3:lla esitettävä ajankohtaisohjelma. Ohjelmassa kerrottiin tuoreimmat viihdeuutiset julkimoista, muotimaailmasta ja elokuvamaailmasta. Viimeinen viihdeuutisten lähetys esitettiin 10. joulukuuta 2009. Viihdeuutiset alkoi vuoden 2005 alussa, silloin niitä juonsi Viivi Avellán. Vuonna 2007 juontajana oli Mari Kakko. Syksystä 2008 lähtien juontajana toimi Sanna Kiiski. == Aiheesta muualla == *Viihdeuutiset Luokka:2000-vuosikymmenen suomalaiset televisiosarjat Luokka:Makasiiniohjelmat Luokka:MTV3:n televisio-ohjelmat
Rytmikitara

Rytmikitara on kitarasta käytetty nimitys silloin, kun kitaristi soittaa kappaleeseen säestystä. Populaarimusiikissa säestys on usein rytmiä painottavaa, minkä takia säestävää kitaristia kutsutaan rytmi- tai komppikitaristiksi. Komppikitaristin säestävä soitto perustuu usein sointuihin, mutta se voi olla myös yksiäänistä. Soinnut ja yksiääniset säestyskuviot muodostavat usein lyhyitä ostinatoja tai riffejä, mutta pelkkien yksittäisten sointujen käyttö on yleistä. Muusikko Freddie Green on sanonut: The Who-yhtyeen kitaristi Pete Townshend on sanonut: == Tunnettuja rytmikitaristeja == *James Hetfield (Metallica) *Elvis Presley *Rudolf Schenker (Scorpions) *Ron Wood (Rolling Stones) *Bruce Springsteen *Paul Landers (Rammstein) *Paul Stanley (Kiss) *Pete Townshend (The Who) *Malcolm Young (AC/DC) *Izzy Stradlin (Guns N' Roses) *Bruce Welch (The Shadows) *John Lennon (The Beatles) *Dennis Danell (Social Distortion) *Zacky Vengeance (Avenged Sevenfold) *Deryck Whibley (Sum 41) *Taylor York (Paramore) *Jeff Hanneman (Slayer) *Jinxx (Black Veil Brides) *Carlton Bost (The Dreaming) *Erik Turner (Warrant) *Tim McIlrath (Rise Against) *Sébastien Lefebvre (Simple Plan) * Freddie Mercury (Queen) *Juha Torvinen (Eppu Normaali) *Rick Parfitt (Status Quo) == Lähteet == Luokka:Kitara it:Chitarra#Chitarra ritmica
Morinit

Morinit tai moriinit () olivat belgeihin kuuluva kansakunta Galliassa. Heidän kielestään tiedetään hyvin vähän, mutta yksi heidän kaupungeistaan, nykyään Boulogne-sur-Mer, oli Zosimoksen mukaan nimeltään Bononia. Kun Julius Caesar aloitti Gallian valloituksen, asuivat morinit Seinen ja Reinin välisen alueen luoteisosassa Morinit olivat ambianien ja atrebaattien läheisiä liittolaisia. Morinit olivat erinomaisia raudan käsittelijöitä ja ratsumiehiä. Morinit kapinoivat Roomaa vastaan vuonna 33 eaa. ja 30 eaa. Morinit asuivat vesistöjen ympäröimissä kylissä lampien keskellä. Rooman valtakunta alisti heidät valtaansa vuosina 33–23 eaa. == Lähteet == Luokka:Germaaniset kansat Luokka:Kelttiläiset kansat
Scoresbynsalmi

Scoresbynsalmi (grönlanniksi Kangertittivaq, ) on itäisessä Grönlannissa sijaitseva vuono. Se on noin 350 kilometriä pitkä ja siten maailman pisin vuono. Lisäksi kyseessä on yksi maailman syvimmistä vuonoista: syvin kohta vuonossa on yli 1,5 kilometriä syvä. Scoresbynsalmen alueen suurin asutuskeskus on Ittoqqortoormiit. Salmessa sijaitsee suurehko saari nimeltä Milnenmaa. == Lähteet == == Aiheesta muualla == Luokka:Grönlannin salmet Luokka:Sermersooq Luokka:Vuonot
Pakkoliikkeisyys

Pakkoliikkeisyys tarkoittaa raajojen tai ruumiin tahattomia liikkeitä. Pakkoliikkeisyyden aiheuttamaa tahatonta liikettä kutsutaan dyskinesiaksi tai pakkoliikkeeksi. Pakkoliikkeisyyttä esiintyy usein isoaivojen sisäosissa sijaitsevien tyvitumakkeiden vaurioiduttua. Pakkoliikkeisyydestä tavallisimpia ovat korea, atetoosi, koreoatetoosi, hemiballismi, fokaaliset dystoniat ja levottomat jalat. ==Lähteet== Luokka:Sairaudet luokka:hermoston oireet
Molossit

Molossit (, ) oli Molossiassa Epeiroksessa asunut antiikin aikainen kansa, joka oli siirtynyt sinne Thessaliasta mykeneläisellä kaudella. Heistä tuli ajan myötä voimakkain Epeiroksen kansoista tai heimoista, joihin kuuluivat heidän lisäkseen thesprotit, jotka asuivat heistä etelään, ja khaonit, jotka asuivat heistä koilliseen. Molossien maista pohjoiseen elivät illyrialaiset. Molossit uskoivat polveutuvansa Neoptelemoksen pojasta Molossoksesta. Merkittävin molossien hallitsijasuvun jäsenistä oli Pyrrhos. Luokka:Antiikin Epeiros Luokka:Antiikin Kreikan heimot
Sibyrtios

Sibyrtios (300-luku eaa. ) oli makedonialainen sotilas, jonka Aleksanteri Suuri nimitti Karmanian satraapiksi. Pian Sibyrtios nimitettiin kuitenkin tärkeämpien satraappikuntien Arakhosian ja Gedrosian satraapiksi. Aleksanterin kuoleman jälkeen vuonna 323 eaa. Sibyrtios säilytti asemansa. Vuonna 317 eaa. hän liittyi Eumeneksen ja Peukestaan joukkoihin Peithonia vastaan. Sibyrtios riitaantui kuitenkin Eumeneksen kanssa ja joutui pakenemaan Antigonoksen luokse. Kukistettuaan Eumeneksen Antigonos antoi Sibyrtioksen jatkaa Arakhosian ja Gedrosian satraappina. Sibyrtios sai myös alaisikseen osan niin sanotuista Argyraspideista, Aleksanterin valiojoukoista. Arrianos mainitsee että Megasthenes, joka vieraili Intiassa, asui Sibyrtioksen luona. Tämä tapahtui vuonna 303 eaa., joten Sibyrtios toimi ilmeisesti virassaan vielä pitkän aikaa. == Lähteet == *William Smith (editor); Dictionary of Greek and Roman Biography and Mythology, "Sibyrtius", Boston, (1867) Luokka:Satraapit Luokka:Diadokit
Milnenmaa

Milnenmaa () on itäisessä Grönlannissa sijaitseva saari ja pinta-alaltaan Grönlannin kolmanneksi suurin pääsaaren ja Diskon jälkeen. Se on pinta- alaltaan 3 913 neliökilometrin suuruinen. Sen suurin korkeus vaihtelee eri tiedoissa, mutta on yli 2000 metriä. Saari on nimetty brittiläisen amiraali David Milnen mukaan. == Lähteet == Luokka:Sermersooq Luokka:Grönlannin saaret
RSS

RSS () on XML-kieleen perustuva verkkosyötemuoto. RSS-syötteitä käytetään usein päivittyvän digitaalisen sisällön julkaisemiseen. Sen kehittämisen aloitti Dave Winer vuonna 1997. == Käyttö == RSS-syötteet sisältävät ainakin otsikon ja URL-osoitteen. Monet palvelut tarjoavat feedissään esimerkiksi koko uutisen sisällön. RSS-sisällön käyttäjät käyttävät ohjelmia, joita kutsutaan lukijoiksi. Käyttäjä tilaa syötteen antamalla lukijalleen linkin syötteeseen, jonka lukijaohjelma voi sitten tarkistaa uuden sisällön varalta. Jos uutta sisältöä on tullut edellisen tarkistuksen jälkeen, lukijaohjelma hakee kyseisen sisällön ja näyttää sen käyttäjälle. Erillisten lukijaohjelmien, kuten Amphetadeskin, Akregatorin ja Bloglinesin lisäksi RSS-syötteitä voi lukea mm. Google Chrome-, Firefox-, Safari-, Opera-, OmniWeb-, Flock- ja Internet Explorer -selaimilla. ===Suosion väheneminen=== RSS-oli suosituimmillaan 2010-luvulla. Sittemmin tuki syötteille on hiipunut. Google lakkautti Google Reader -lukijansa kesällä 2013.https://googleblog.blogspot.com/2013/03/a-second-spring-of-cleaning.html Apple poisti RSS-tuen Apple Mail ja Safari -ohjelmista OS X Mountain Lion -käyttöjärjestelmäversiossa 2012. Firefox poisti selaimestaan RSS- ja Atom- syötteiden lukijat syksyllä 2018.https://www.zdnet.com/article/end-nears-for- rss-firefox-64-to-drop-built-in-support-for-rss-atom-feeds-says-mozilla/ Myöskään Google Chrome ja Microsoft Edge eivät enää tue syötteitä. == Historia == RSS:n kehittäjä oli Dave Winer, joka kehitti scriptingNewsin vuonna 1997. Netscape kehitti RSS 0.90:n vuonna 1999. Se tuki scriptingNewsia ja oli XML:ää, jossa oli RDF-määritelmä. Winer kehitti UserLand Softwarella scriptingNewsin version 2.0b1, jossa oli ominaisuuksia Netscapen RSS 0.90:sta. Netscape kehitti samana vuonna 0.91-version, jota myös UserLand alkoi käyttää. Netscape lopetti kuitenkin vuosituhannen vaihteessa RSS:n kehittämisen. UserLand julkaisi vuonna 2000 virallisen RSS 0.91:n määritelmän. Samana vuonna Rael Dornfestin johtama ryhmä kehitti RSS:n 1.0-version, joka käytti RDF:ää ja nimiavaruuksia. RSS 1.0 on sekoitettu usein 0.91-versioon, mutta niillä ei ole yhteisiä tekijöitä. Winer jatkoi samaan aikaan USerLandilla RSS:n kehittämistä ja julkaisi version 0.92. Winer kehitti UserLandilta lähtönsä jälkeen RSS:ää edelleen ja julkaisi vuonna 2002 2.0-version ja sen määritelmän seuraavana vuonna. == Lähteet == == Aiheesta muualla == * RSS 2.0 spesifikaatio Luokka:Tiedostomuodot Luokka:XML Luokka:Seulonnan keskeiset artikkelit
Pseudovektori

Pseudovektori eli aksiaalivektori on matemaattinen olio, joka muistuttaa tavallista (polaari)vektoria. Jos avaruus peilataan tason suhteen, normaalien polaaristen vektoreiden peilitasoa vastaan kohtisuora komponentti muuttuu vastakkaissuuntaiseksi, muut komponentit pysyvät ennallaan. Pseudovektorien laita on päinvastoin. Yleinen tapa konstruoida pseudovektori p on ottaa (polaari)vektorien a ja b ristitulo: :p = a × b Kahden pseudovektorin ristitulo on myös pseudovektori. Sen sijaan pseudovektorin ja polaarisen vektorin ristitulo on normaali polaarinen vektori. Polaarivektorin ja pseudovektorin skalaaritulo on pseudoskalaari. Fysiikassa pseudovektoreita ovat monet pyörimisliikkeeseen liittyvät suureet kuten kulmanopeus ja pyörimismäärä. Ne on määritelty pyörimisliikkeen akselin suuntaisiksi oikeakätisyyssäännön mukaisesti siten, että jos pyörimisliike tapahtuu nyrkissä olevan oikean käden sormien suuntaisesti, peukalo osoittaa tällaisen vektorisuureen suunnan. Myös sähkövirran indusoiman magneettikentän voimakkuus on pseudovektori, sillä sähkövirtaa ympäröivän pyörteisen magneettikentän suunta määräytyy oikeakätisyyssäännön mukaisesti. == Katso myös == * Pariteetti (fysiikka) ==Kirjallisuutta== * * * Luokka:Lineaarialgebra